ประมวลกฎหมายวิธีพิจารณาความแพ่ง มาตรา 186 บัญญัติว่าอย่างไร
คำแถลงการณ์ปิดคดี

​

 คำแถลงการณ์ปิดคดี 
ทั้งคดีแพ่งและคดีอาญา โดยอาจแถลงการณ์ด้วยวาจาหรือทำเป็นหลังสือยื่นต่อศาลหลังจากสืบพยานโจทก์จำเลยเสร็จสิ้นแล้ว            คำพิพากษาฎีกาที่ 3260/2528 จากหนังสือคำอธิบายประมวลกฎหมายวิธีพิจารณาความแพ่ง ภาค 1 อาจารย์อุดม เฟื่องฟุ้ง 
คำแถลงการณ์เป็นเพียงคำเสนอของคู่ความเพื่อให้ศาลพิเคราะห์ข้อกฎหมายหรือข้อเท็จจริงของฝ่ายตน เป็นการสรุปคดีในข้อที่เห็นว่าเป็นประโยชน์แก่ตน ตามที่ปรากฏอยู่ในท้องสำนวนเท่านั้น แม้คู่ความจะไม่ทำคำแถลงการณ์ ศาลก็ต้องพิจารณาข้อกฎหมายและข้อเท็จจริงตลอดท้องสำนวนอยู่แล้ว ทั้งประมวลกฎหมายวิธีพิจารณาความแพ่ง มาตรา 186 มิได้มีบทบัญญัติในกรณีที่คู่ความฝ่าฝืนบทบัญญัติว่าด้วยการส่งสำเนาคำแถลงการณ์ คำแถลงการณ์ที่ยื่นฝ่าฝืนกฎหมายโดยไม่ได้ส่งสำเนาให้คู่ความอีกฝ่ายหนึ่ง จึงหามีผลเสียไปไม่   ประมวลกฎหมายวิธีพิจารณาความแพ่ง มาตรา 186
ประมวลกฎหมายวิธีพิจารณาความแพ่ง มาตรา 186 บัญญัติว่า เมื่อสืบพยานเสร็จแล้ว ให้ศาลอนุญาตให้โจทก์แถลงการณ์ด้วยวาจาก่อน แล้วจึงให้จำเลยแถลงการณ์ด้วยวาจาทบทวน ข้อเถียง แสดงผลแห่งพยานหลักฐานในประเด็นที่พิพาท ต่อจากนี้ให้ศาลอนุญาตให้โจทก์แถลงตอบจำเลยได้อีกครั้งหนึ่ง นอกจากนี้ห้ามไม่ให้คู่ความแถลงการณ์ด้วยวาจาอย่างใดอีก เว้นแต่จะได้รับอนุญาตจากศาล
ก่อนพิพากษาคดี ไม่ว่าคู่ความฝ่ายใดจะได้แถลงการณ์ด้วยวาจาแล้วหรือไม่ คู่ความฝ่ายนั้นจะยื่นคำแถลงการณ์เป็นหนังสือต่อศาลก็ได้ แต่ต้องส่งสำเนานั้น ๆ ไปยังคู่ความอื่น ๆ
ประมวลกฎหมายวิธีพิจารณาความแพ่งฯ(วิแพ่ง)